钦定古今图书集成/理学汇编/学行典/第269卷 > 傅公谋
## 钦定古今图书集成/理学汇编/学行典/第269卷 > 傅公谋

按《袁州府志》：傅公谋，宜春人，善文章。尝作小词曰：“草
草三闲屋，爱竹渐添栽。碧纱窗户眼，都是翠云堆。一
日山翁高卧，踏雪水村。清泠木落远山开。唯有平安
竹，留得伴寒梅。家童开门看，有谁来。客来一笑，清话
煮茗更传杯。有酒只愁无客，有客又愁无酒，酒熟且
徘徊。明日人闲事，天自有安排。”其词清雅旷达，抗世
离尘，可想见其人。又《与分宜令许及之诗》，并无遮榜，
语皆调笑可诵。集不传于世。